ΠΕΡΙΕΧΟΜΕΝΑ
ΑΠΟΦΑΣΕΙΣ
Συγκρότηση Επενδυτικής Επιτροπής του Ταμείου Χαρτοφυλακίου «ΤΑΜΕΙΟ ΜΙΚΡΩΝ ΔΑΝΕΙΩΝ
ΑΓΡΟΤΙΚΗΣ ΕΠΙΧΕΙΡΗΜΑΤΙΚΟΤΗΤΑΣ».
Έγκριση θέσπισης παγίου κατ΄ αποκοπή χορηγήματος καθαριότητας τη χρονική περίοδο από
από 01-06-2022 έως 31-05-2023, συνολικού προϋπολογισμού 92.400,00€(συμπεριλαμβανομένου
Φ.Π.Α.) με το οποίο αντιμετωπίζονται οι αντίστοιχες δαπάνες των Διευθύνσεων και Τμημάτων, που
υπάγονται στην Περιφερειακή Ενότητα Καβάλας
καθώς και των Διευθύνσεων Α/θμιας και Β/θμιας
Εκπαίδευσης Καβάλας.
ΑΠΟΦΑΣΕΙΣ
Αριθμ. 700
(1)
Συγκρότηση Επενδυτικής Επιτροπής του Ταμείου Χαρτοφυλακίου «ΤΑΜΕΙΟ ΜΙΚΡΩΝ ΔΑΝΕΙΩΝ
ΑΓΡΟΤΙΚΗΣ ΕΠΙΧΕΙΡΗΜΑΤΙΚΟΤΗΤΑΣ».
Ο ΥΦΥΠΟΥΡΓΟΣ
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
Έχοντας υπόψη:
1. Την υπ’ αρ. 455/02-03-2022 κοινή απόφαση των
Υπουργών Ανάπτυξης και Επενδύσεων και Αγροτικής
Ανάπτυξης και Τροφίμων “Σύσταση Ταμείου Χαρτοφυλακίου με την επωνυμία «ΤΑΜΕΙΟ ΜΙΚΡΩΝ ΔΑΝΕΙΩΝ
ΑΓΡΟΤΙΚΗΣ ΕΠΙΧΕΙΡΗΜΑΤΙΚΟΤΗΤΑΣ»” (Β΄ 1075) και συγκεκριμένα το άρθρο 5 αυτής.
2. Το άρθρο 90 του Κώδικα Νομοθεσίας για την Κυβέρνηση και κυβερνητικά όργανα, (π.δ. 63/2005, Α΄ 98), το οποίο
διατηρήθηκε σε ισχύ με την παρ. 22 του άρθρου 119 του
ν. 4622/2019 (Α΄133).
3. Το π.δ. 56/2021 «Διορισμός Υπουργού και Υφυπουργών» (Α΄142).
4. Το π.δ. 40/2021 «Μεταφορά υπηρεσιών και αρμοδιοτήτων μεταξύ Υπουργείων και Γενικών Γραμματειών, σύ-
σταση και μετονομασία Γενικών Γραμματειών» (Α΄ 100).
5. Το π.δ. 97/2017 «Οργανισμός Υπουργείου Αγροτικής
Ανάπτυξης και Τροφίμων» (Α΄138).
6. Την υπό στοιχεία C (2015) 9170 final/11-12-2015
εκτελεστική απόφαση της Επιτροπής, για την έγκριση
του προγράμματος αγροτικής ανάπτυξης της Ελλάδας
για στήριξη από το Ευρωπαϊκό Γεωργικό Ταμείο Αγροτικής Ανάπτυξης, όπως ισχύει κάθε φορά.
7. Την υπ’ αρ. 6309/09-09-2021 κοινή απόφαση του
Πρωθυπουργού και του Υπουργού Αγροτικής Ανάπτυξης
και Τροφίμων «Ανάθεση αρμοδιοτήτων στον Υφυπουργό
Αγροτικής Ανάπτυξης και Τροφίμων, Γεώργιο Στύλιο»
(B’ 4190).
8. Την υπ’ αρ. 24944/20-09-2016 κοινή απόφαση των
Υπουργών Οικονομίας, Ανάπτυξης και Τουρισμού και
Αγροτικής Ανάπτυξης και Τροφίμων «Αναδιάρθρωση,
των Ειδικών Υπηρεσιών του Προγράμματος Αγροτικής
Ανάπτυξης 2014-2020» (Β΄ 3066).
9. Την υπ’ αρ. 4760/23-6-2021 κοινή απόφαση του
Πρωθυπουργού και του Υπουργού Αγροτικής Ανάπτυξης
και Τροφίμων «Ανάθεση καθηκόντων Γενικού Γραμματέα
Ενωσιακών Πόρων και Υποδομών στο Υπουργείο Αγροτικής Ανάπτυξης και Τροφίμων» (Υ.Ο.Δ.Δ. 483).
10. Την υπ’ αρ. 3096/20-04-2021 κοινή απόφαση του
Πρωθυπουργού και του Υπουργού Αγροτικής Ανάπτυξης
και Τροφίμων «Διορισμός Γενικής Γραμματέως Αγροτικής Ανάπτυξης και Τροφίμων στο Υπουργείο Αγροτικής
Ανάπτυξης και Τροφίμων» (Υ.Ο.Δ.Δ. 323).
11. Την υπ’ αρ. 2642/294319/15-11-2019 απόφαση του
υπουργού Αγροτικής Ανάπτυξης και Τροφίμων «Ορισμός μελών Διοικητικού Συμβουλίου του Οργανισμού
Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (Ο.Π.Ε.Κ.Ε.Π.Ε.) – Ν.Π.Ι.Δ.»
(Υ.Ο.Δ.Δ. 975).
12. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού, αποφασίζει:
Άρθρο 1
Συγκρότηση Επενδυτικής Επιτροπής
1. Η Επενδυτική Επιτροπή, όπως αυτή συστάθηκε
με το άρθρο 5 της υπ’ αρ. 455/02-03-2022 κοινής απόφασης των Υπουργών Ανάπτυξης και Επενδύσεων και
Αγροτικής Ανάπτυξης και Τροφίμων “Σύσταση Ταμείου
Χαρτοφυλακίου με την επωνυμία «ΤΑΜΕΙΟ ΜΙΚΡΩΝ ΔΑΝΕΙΩΝ ΑΓΡΟΤΙΚΗΣ ΕΠΙΧΕΙΡΗΜΑΤΙΚΟΤΗΤΑΣ»” (Β΄ 1075),
συγκροτείται από:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Απριλίου 2022
ΤΕΥΧΟΣ  ΔΕΥΤΕΡΟ
Αρ. Φύλλου 1771
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1771/12.04.2022
1. Τον Δημήτριο Παπαγιαννίδη, Γενικό Γραμματέα Ενωσιακών Πόρων και Υποδομών του Υπουργείου Αγροτι-
κής Ανάπτυξης και Τροφίμων, ως Πρόεδρο, με αναπληρώτρια την Χριστιάνα Καλογήρου, Γενική Γραμματέα
Αγροτικής Ανάπτυξης και Τροφίμων του Υπουργείου
Αγροτικής Ανάπτυξης και Τροφίμων.
2. Τον Δημήτριο Μελά, Πρόεδρο του ΟΠΕΚΕΠΕ, ως μέλος, με αναπληρωτή τον Πέτρο Τζαβέλλα, Αντιπρόεδρο
του ΟΠΕΚΕΠΕ.
3. Τον Νικόλαο Μανέτα, προϊστάμενο της ΕΥΔ ΠΑΑ,
ως μέλος, με αναπληρώτρια την Μαρία Ανδρεανίδου,
υπάλληλο της Μονάδας Θεσμικής Υποστήριξης και Αξιολόγησης της ΕΥΔ ΠΑΑ.
2. Οι αρμοδιότητες και ο τρόπος λειτουργίας της Επενδυτικής Επιτροπής θα καθοριστούν στη Συμφωνία Χρη-
ματοδότησης που προβλέπεται στο άρθρο 8 της υπ’ αρ.
455/02-03-2022 κοινής απόφαση των Υπουργών Ανάπτυξης και Επενδύσεων και Αγροτικής Ανάπτυξης και Τροφί-
μων “Σύσταση Ταμείου Χαρτοφυλακίου με την επωνυμία
«ΤΑΜΕΙΟ ΜΙΚΡΩΝ ΔΑΝΕΙΩΝ ΑΓΡΟΤΙΚΗΣ ΕΠΙΧΕΙΡΗΜΑΤΙΚΟΤΗΤΑΣ»” (Β΄1075), η οποία θα υπογραφεί μεταξύ του
ΥΠΑΑΤ και της Ελληνικής Αναπτυξιακής Τράπεζας Α.Ε.
3. Η εν λόγω επιτροπή είναι μη αμειβόμενη.
Άρθρο 2
Τελικές Διατάξεις - Έναρξη Ισχύος
Η παρούσα ισχύει από τη δημοσίευσή της.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Απριλίου 2022
Ο Υφυπουργός
ΓΕΩΡΓΙΟΣ ΣΤΥΛΙΟΣ
Ι
Αριθμ. απόφ. 47/2022
(2)
Έγκριση θέσπισης παγίου κατ΄ αποκοπή χορηγήματος καθαριότητας τη χρονική περίοδο από
από 01-06-2022 έως 31-05-2023, συνολικού προϋπολογισμού 92.400,00 € (συμπεριλαμβανομέ-
νου Φ.Π.Α.) με το οποίο αντιμετωπίζονται οι αντίστοιχες δαπάνες των Διευθύνσεων και Τμημάτων,
που υπάγονται στην Περιφερειακή Ενότητα Καβάλας καθώς και των Διευθύνσεων Α/θμιας και
Β/θμιας Εκπαίδευσης Καβάλας .
ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα
Καλλικράτης» (Α΄ 87).
2. Το π.δ. 144/2010 «Οργανισμός της Περιφέρειας
ΑΜΘ» (Α’ 222).
3. Το άρθρο 4 του π.δ. 118/2007 «Κανονισμός προμηθειών Δημοσίου (Κ.Π.Δ.)» (Α΄ 150) σχετικά με την
δημοσίευση στον τύπο σε συνδυασμό με την περ. 59
του άρθρου 377 και την παρ. 12 του άρθρου 379 του
ν. 4412/2016 (Α’ 147).
4. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) − δημόσιο λογιστικό και άλλες διατάξεις» (Α’ 143).
5. Τον ν. 2314/1953 «Περί καθαρισμού Δημοσίων Καταστημάτων» (Α΄59).
6. Την παρ. 4 του άρθρου 12 του ν. 2672/1998 (Α’ 290)
περί Οικονομικών Πόρων ΟΤΑ, όπως τροποποιήθηκε με
το άρθρο 106 του ν. 4674/2020 (Α’ 53).
7. Το π.δ. 80/2016 «Ανάληψη υποχρεώσεων από τους
διατάκτες» (Α’ 145).
8. Το υπ’ αρ. 2/80427/0026/30-11-2012 έγγραφο του
Γ.Λ.Κ. – Γενική Διεύθυνση Δημοσιονομικών Ελέγχων με
θέμα «Έγκριση δαπανών και διάθεση πιστώσεων του
προϋπολογισμού των Περιφερειών».
9. Τη νομολογία του Ελεγκτικού Συνεδρίου (Πρ. 41/
2004, ΙV Τμ. Ε.Σ.), «Η ανάθεση με σύμβαση έργου από το
Κράτος ή ν.π.δ.δ. των εργασιών καθαρισμού δημοσίων
υπηρεσιών σε ιδιωτικά συνεργεία καθαριότητας, επιτρέπεται, μόνο στην περίπτωση που η αμοιβή του αναδόχου δεν
υπερβαίνει τη δαπάνη πληρώσεως των κενών οργανικών
θέσεων. Παρέπεται δε ότι, αν δεν υπάρχουν κενές οργανικές θέσεις υπαλλήλων καθαριότητας, η διάταξη του άρ-
θρου 37 του ν. 2072/1992 δεν μπορεί να τύχει εφαρμογής».
10. Το υπ’ αρ. 2/74839/0026/10-10-2012 (ΑΔΑ Β437ΗΓ2Ξ) έγγραφο της 26ης Διεύθυνσης Συντονισμού και
Ελέγχου Εφαρμογής Δημοσιολογιστικών Διατάξεων του
Υπουργείου Οικονομικών, με θέμα: «Πάγιο κατ’ αποκοπή
χορήγημα για καθαριότητα».
11. Το υπ’ αρ. 2/56119/0026/11/20-02-2012 έγγραφο
της 26ης Διεύθυνσης Συντονισμού και Ελέγχου Εφαρμογής Δημοσιολογιστικών Διατάξεων του Υπουργείου
Οικονομικών, με το οποίο οι οικείες Περιφέρειες δύνανται να θεσπίζουν με απόφαση των Περιφερειακών
τους Συμβουλίων πάγιο κατ’ αποκοπή χορήγημα καθαριότητας για τις αντίστοιχες ανάγκες τους, εφόσον
δε μπορεί να καλυφθούν κατ’ άλλο τρόπο (άρθρο 37
του ν. 2072/1992), καθώς και το υπ’ αρ. 2/60992/0026/
20-12-2012 έγγραφο της ίδιας Διεύθυνσης.
12. Tην υπ΄αρ. 2/5091/0026/25.05.2012 απόφαση του
Υπουργείου Οικονομικών περί «Καθορισμού διαδικασίας
και δικαιολογητικών για την πληρωμή δαπανών πάγιων
κατ' αποκοπή χορηγημάτων και μισθωμάτων κτιρίων
δημοσίων υπηρεσιών» (Β΄1741).
13. Την υπ΄αρ. 27/22-03-2011 εγκύκλιο του Υπουργείου
Εσωτερικών, σύμφωνα με την οποία δαπάνες στέγασης
(με μίσθωση) των περιφερειακών υπηρεσιών του Υπουργείου Παιδείας, Διά Βίου Μάθησης και Θρησκευτικών κα-
θώς και η αντιμετώπιση των λειτουργικών δαπανών των
υπηρεσιών αυτών εξακολουθούν για το έτος 2011 και μέχρι οριστικής διευθέτησης του θέματος, να εντάσσονται
στους προϋπολογισμούς των Περιφερειών σύμφωνα και
με την παρ. 3, του άρθρου 283, του ν. 3852/2010.
14. To υπ΄αρ. 22764/312/27-01-2022, έγγραφο της Γενικής Διεύθυνσης Εσωτερικής Λειτουργίας Διεύθυνση Δι-
οικητικού Τμήμα Προσωπικού, από το οποίο προκύπτει
ότι στον οργανισμό της Π.Α.Μ.Θ. όπου συμπεριλαμβάνεται και η Π.Ε. Καβάλας, μετά την ισχύ του ν. 4024/2011,
δεν προβλέπονται οργανικές θέσεις μονίμου προσωπικού στον κλάδο Υ.Ε. καθαριστριών.
15. Την υπ΄αρ. οικ.354723/5482/16-12-2021 απόφαση πολυετούς ανάληψης υποχρέωσης της Π.Ε. Καβάλας
περί πληρωμής του πάγιου κατ΄αποκοπή χορηγήματος
καθαριότητας των Διευθύνσεων και Τμημάτων της Π.Ε.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1771/12.04.2022
Καβάλας και των Διευθύνσεων Α/θμιας και Β/θμιας Εκπαίδευσης Καβάλας, ποσού 92.400,00 ευρώ από 01-06-2022
έως 31-05-2023 από τον Φορέα 3072, ΚΑΕ 1232.0001(ΑΔΑ: Ψ4ΝΡ7ΛΒ-15516-12-2021).
16. Τις ανάγκες για την καθαριότητα των εν θέματι υπηρεσιών, αποφασίζει:
Εγκρίνει την θέσπιση παγίου κατ΄ αποκοπή χορηγήματος καθαριότητας για τη χρονική περίοδο από 01-06-2022
έως 31-05-2023, συνολικού προϋπολογισμού 92.400,00 € (συμπεριλαμβανομένου Φ.Π.Α.), με το οποίο αντιμετωπίζονται οι αντίστοιχες δαπάνες των Διευθύνσεων και Τμημάτων, τα οποία υπάγονται στην Περιφερειακή Ενότητα
Καβάλας καθώς και των Διευθύνσεων Α/θμιας και Β/θμιας Εκπαίδευσης Καβάλας.
Δικαιούχοι του χορηγήματος καθαριότητος είναι αυτοί που περιγράφονται στον συνημμένο πίνακα υπηρεσιών
που χρήζουν καθαρισμό και των υπευθύνων - δικαιούχων, η δε εκκαθάριση και πληρωμή του θα γίνεται με την ίδια
διαδικασία εκκαθάρισης και πληρωμής των λοιπών δαπανών της Περιφερειακής Ενότητας Καβάλας.
ΠΙΝΑΚΑΣ ΠΡΟΣ ΚΑΘΑΡΙΟΤΗΤΑ ΥΠΗΡΕΣΙΩΝ Π.Ε. ΚΑΒΑΛΑΣ
(ΦΟΡΕΑΣ 3072 ΚΑΕ 1232)
ΥΠΗΡΕΣΙΑ
ΥΠΕΥΘΥΝΟΣ ΔΙΚΑΙΟΥΧΟΣ
ΧΟΡΗΓΗΜΑΤΟΣ
ΚΑΘΑΡΙΟΤΗΤΑΣ
Τ.Μ.
(Τετραγωνικά
Μέτρα)
Μηνιαίο
Ποσό
Από 01/06/2022
έως 31/05/2023
συνολικό ποσό
ΚΕΝΤΡΙΚΟ ΚΤΙΡΙΟ Π.Ε. ΚΑΒΑΛΑΣ
ΠΑΡΑΤΗΡΗΣΗ:
Χώροι που καθαρίζονται:
-Καθαρισμός διακοσίων γραφείων
(200) του Διοικητηρίου της Π.Ε. Καβάλας, την κεντρική είσοδο, το θυρωρείο,
τις τουαλέτες του εξαώροφου κτιρίου τις
πρωινές ώρες, των χώρων των γραφείων
του Αντιπεριφερειάρχη τις πρωινές ώρες,
το γραφείο εξέτασης οδηγών, τις σκάλες
όλων των ορόφων, τις βοηθητικές, τα
φουαγέ των ορόφων και τους χώρους
του αμφιθεάτρου, καθαρισμός του περιβάλλοντος χώρου του Διοικητηρίου,του
φουαγιέ και της αίθουσας του πρώην
Νομαρχιακού Συμβουλίου Καβάλας όταν
παραστεί ανάγκη για καθαριότητα.
Δ/ΝΤΗΣ ΑΓΡΟΤΙΚΗΣ
ΟΙΚΟΝΟΜΙΑΣ ΚΑΙ
ΚΤΗΝΙΑΤΡΙΚΗΣ
9.310 τ.μ.
7.000,00 €
84.000,00 €
Δ/ΝΣΗ ΜΕΤΑΦΟΡΩΝ
ΚΤΕΟ καθαρισμός των γραφείων και των
συνεργείων του ΚΤΕΟ Καβάλας
καθώς και των χώρων του ΕΡΓΟΤΑΞΙΟΥ
Καβάλας. Και οι δύο Υπηρεσίες βρίσκονται στο Κοκκινόχωμα Καβάλας.
Δ/ΝΤΗΣ ΑΓΡΟΤΙΚΗΣ
ΟΙΚΟΝΟΜΙΑΣ ΚΑΙ
ΚΤΗΝΙΑΤΡΙΚΗΣ
450 τ.μ.
450,00€
5.400,00€
Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ
ΚΤΗΝΙΑΤΡΙΚΗΣ
Καθαρισμός των γραφείων του Αγροτικού Κτηνιατρείου Χρυσούπολης και το
Γ.Γ.Α. Χρυσούπολης.
Δ/ΝΤΗΣ ΑΓΡΟΤΙΚΗΣ
ΟΙΚΟΝΟΜΙΑΣ ΚΑΙ
ΚΤΗΝΙΑΤΡΙΚΗΣ
140 τ.μ.
100,00 €
1.200,00€
Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ
ΚΤΗΝΙΑΤΡΙΚΗΣ
Καθαρισμός των γραφείων του Αγροτικού Κτηνιατρείου Ελευθερούπολης
Δ/ΝΤΗΣ ΑΓΡΟΤΙΚΗΣ
ΟΙΚΟΝΟΜΙΑΣ ΚΑΙ
ΚΤΗΝΙΑΤΡΙΚΗΣ
60 τ.μ.
75,00€
900,00 €
Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ
ΚΤΗΝΙΑΤΡΙΚΗΣ
Καθαρισμός των γραφείων του Γ.Γ.Α. στην
Θάσο.
Δ/ΝΤΗΣ ΑΓΡΟΤΙΚΗΣ
ΟΙΚΟΝΟΜΙΑΣ ΚΑΙ
ΚΤΗΝΙΑΤΡΙΚΗΣ
70τ.μ.
75,00 €
900,00 €
ΣΥΝΟΛΟ
10.030 τ.μ.
7.700€
92.400,00 €
Η απόφαση αυτή να δημοσιευθεί στην Εφημερίδα της Κυβερνήσεως.
Κομοτηνή, 5 Απριλίου 2022
Ο Πρόεδρος
ΧΡΗΣΤΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1771/12.04.2022
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20220201771.pdf | Tokens: 14495]